open-index/open-wikipedia-markdown huggingface dataset:
הדמוקרטים של רייגן

ממוזער|סטיקר ממסע הבחירות הנשיאותי של רייגן ב-1980 עם הכיתוב "דמוקרטים למען רייגן ובוש"
**הדמוקרטים של רייגן** הוא מונח שמתאר דמוקרטים מתונים יותר ובעלי דעות שמרניות בנושאי ביטחון לאומי והגירה, מקור והשימוש העיקרי שנעשה במושג היא הכינוי לדמוקרטים אמריקאים לבנים, עובדי צווארון כחול שגרים במרבית המקרים במדינות חגורת החלודה ובקליפורניה, אך על אף היותם מצביעי המפלגה הדמוקרטית באופן מסורתי, כינוי זה דבק במצביעים שבעבר הצביעו רק או בעיקר למפלגה הדמוקרטית אך "ערקו" למפלגה הרפובליקנית והצביעו למועמד הרפובליקני, רונלד רייגן במהלך מערכות הבחירות שנערכו ב-1980 וב-מערכת הבחירות של 1984.

במרבית המקרים סיבת ההצבעה לרייגן הייתה שבעבר המצביעים אשר תמכו במפלגה הדמוקרטית בשל מדיניותה החברתית עברו להצביע למפלגה הרפובליקנית בשל השמרנות החברתית שלהם שהייתה האלטרנטיבה לליברליות החברתית של הדמוקרטים.

## היסטוריה
במהלך הבחירות שנערכו ב-1980, מספר גבוה של מצביעים בארצות הברית שהתפכחו מהמצוקה הכלכלית שהתקיימה בשנות השבעים בזמן כהונתו המועמד הדמוקרטי, ג'ימי קרטר), תמכו ברונלד רייגן, מושל קליפורניה לשעבר אשר בתחילת דרכו היה דמוקרטי אך עבר "מהפך" ולאט לאט הפך לרפובליקני, דרכו ואופיו האופטימי של רייגן זיקפה לזכותו מערך רחב של מצביעים באופן שנחשב חסר תקדים (רייגן אף התעלה על הניצחון הסוחף של הגנרל הרפובליקני דווייט אייזנהאואר בבחירות לנשיאות ארצות הברית 1956).ממוזער|סטיקר של מצביעים דמוקרטיים שהצביעו לרייגן במהלך הבחירות לנשיאות ב-1984|228x228 פיקסלים
## השימוש במושג לאחר כהונותו של רייגן
לאחר סיום כהונותו של רייגן המושג המשיך לתפוס כותרות ולהיות מושג נפוץ בז'רגון הפוליטי בארצות הברית מכיוון שהמושג הותאם גם למועמד הרפובליקני שנבחר לאחר רייגן, ג'ורג' הרברט ווקר בוש במהלך מערכת הבחירות שנערכה ב-1988 ואף לבנו של בוש, ג'ורג' ווקר בוש במהלך הבחירות לנשיאות שנערכו ב-2000 וגם במערכת הבחירות של 2004.

הפרשן הפוליטי והשמרני, ג'ורג' ויל שסיקר את התופעה של תמיכה רחבה ורב-מפלגתית, אמר ב -2012 : "מצביעים לבנים ללא השכלה אקדמית אשר חרדים למצב הכלכלי ואף שמרנים מבחינה חברתית- כונו 'דמוקרטים של רייגן' בטענה כי הם נחשבו לרפובליקנים עונתיים, אך כיום הם מכונים הבסיס הרפובליקני".

עם זאת גם לאחר סיום כהונתם של בני משפחת בוש, המושג עדיין נחשב רלוונטי מכיוון שחלק מקבוצה זו הצביע לדונלד טראמפ, המועמד הרפובליקני בבחירות לנשיאות 2016, שניצח בפנסילבניה, אוהיו, מישיגן, ויסקונסין, איווה ופלורידה. כל אלה היו מדינות שאומנם הצביעו לרייגן בשנת 1980 וגם ב-1984, אך הצביעו לנשיא הדמוקרטי ברק אובמה במערכת הבחירות של 2008 וכן במערכת הבחירות של 2012.

עם זאת זמן מה לאחר הבחירות לנשיאות ב-2016, בהן מרבית ממדינות חגורת החלודה הצביעו לטראמפ, אמר אסטרטג רפובליקני כי יש להתמקד בדמוקרטים שחלק ממעמד הפועלים, אשר העדיפו את טראמפ בשנת 2016 עם זאת פרשנים אחרים סוברים כי "הדמוקרטים של רייגן" לא בהכרח הביאו לטראמפ את הניצחון במדינות אלו וטראמפ ניצח בהן מכיוון שהמצביעים הדמוקרטיים שם נשארו בבית ביום הבחירות ולא הצביעו.

## ראו גם
* מצביעי אובמה-טראמפ
* כלב דמוקרטי צהוב

## קישורים חיצוניים

* 
* 
## הערות שוליים

קטגוריה:רונלד רייגן
קטגוריה:ביטויים ומושגים פוליטיים אמריקאיים
קטגוריה:ארצות הברית: היסטוריה פוליטית
ג'ורג' פורטר

**ג'ורג' פורטר** (באנגלית: **George Porter**; 6 בדצמבר 1920 – 31 באוגוסט 2002) היה כימאי בריטי, זוכה פרס נובל לכימיה לשנת 1967 ביחד עם רונלד ג'ורג' רייפורד נוריש "על מחקריהם בתגובות כימיות מהירות מאוד, המושפעות על ידי הפרעת שיווי משקל בעזרת פולסים קצרים ביותר של אנרגיה".

## ביוגרפיה
ג'ורג' פורטר נולד ב-6 בדצמבר 1920 במחוז דרום יורקשייר. הוא סיים את התואר הראשון בכימיה באוניברסיטת לידס. את הדוקטורט סיים פורטר באוניברסיטת קיימברידג'. לאחר מלחמת העולם השנייה החל בעבודתו עם רונלד ג'ורג' רייפורד נוריש שבסופו של דבר הובילה לזכייתם בפרס נובל. בשנים 1954–1965 עבד פורטר כפרופסור באוניברסיטת שפילד. בשנים שלאחר מכן פורטר כיהן גם כפרופסור אורח ביוניברסיטי קולג' לונדון. היה נשיא האגודה הכימית בשנים 1972-1970.

היה חבר בחברה המלכותית

נפטר ב־31 באוגוסט 2002.

## פרסים והוקרה
חוץ מפרס נובל שקיבל בשנת 1967 פורטר קיבל פרסים רבים, ובהם:

* מדליית דייווי (1971)
* פרס קלינגה (1976) 
* מדליית רמפורד (1978) 
* מסדר ההצטיינות (1978) 
* מדליית קופלי (1992) Knight Bachelor.

## קישורים חיצוניים

* 

קטגוריה:אבירים בריטים
קטגוריה:בריטים חברי האקדמיה הלאומית למדעים של ארצות הברית
קטגוריה:זוכי מדליית קופלי
קטגוריה:זוכי פרס נובל בריטים
קטגוריה:זוכי פרס נובל לכימיה
קטגוריה:חברי האקדמיה הרוסית למדעים
קטגוריה:חברים במסדר ההצטיינות
קטגוריה:כימאים בריטים
קטגוריה:נשיאי החברה המלכותית
קטגוריה:סגל אוניברסיטת קיימברידג'
קטגוריה:עמיתי החברה המלכותית
קטגוריה:פיזיקאים בריטים
קטגוריה:סגל אוניברסיטת שפילד
קטגוריה:זוכי מדליית רמפורד
קטגוריה:בריטים שנולדו ב-1920
קטגוריה:בריטים שנפטרו ב-2002
קוטזאורוס

**קוטזאורוס** (שם מדעי: *Kotasaurus*; מילולית: "הלטאה של תצורת קוטה ") הוא סוג של דינוזאור זאורופוד קדום שחי במשך היורה התחתון של הודו לפני 196.5 עד 183 מיליון שנה לערך. דינוזאור זה התגלה בתצורת קוטה שבטלנגאנה, דרום הודו והתגלו ממנו לפחות 12 שלדים שונים. הסוג הוגדר ב-1988 בידי החוקר P.M. Yadagiri ונכלל בו מין אחד - *Kotasaurus yamanpalliensis*, הקרוי על שם חבל ימנפאלי (Yamanpalli).

הוא היה זאורופוד פרימיטיבי שהיה קרובו של הברפזאורוס, שגם חי בהודו באותה תקופה ורואים בהם סוגים אחים. הוא הגיע לאורך משוער של 9 מטרים ומשקל 2.5 טונות והיה בעל זנב ארוך שעזר לו להתייצב. ייתכן שיכל להזדקף על שתיים כדי ללעוס עלי עצים ושיניו היו דמויות כפות בדומה לזאורופודים מאוחרים יותר. לעומת זאת עצם הזרוע הייתה קצרה יחסית עם זווית מוזרה וכן היה בעל מספר מפרקים ייחודיים על עצם הירך ועל גבו היו שורות של זיזים קצרים וחדים.

אף על פי שהיה משונה יחסית לא היה פרוזאורופוד אלא זאורופוד אמיתי שהיה קרוב בעיקר לברפזאורוס וכן לאומדנוזאורוס והז'יז'ונגוזאורוס. חלק מהחוקרים משייכים אותו למשפחה וולקנודוניים, אך הדבר לא מוסכם על כל החוקרים.

## קישורים חיצוניים

קטגוריה:זאורופודה
קטגוריה:דינוזאורים שחיו ביורה בהודו ובמדגסקר
קטגוריה:מאובני טקסונים שתוארו ב-1988
קטגוריה:הודו: מאובנים
אנתוני בויל

**אנתוני בויל** (באנגלית: **Anthony Boyle**; נולד ב-8 ביוני 1994) הוא שחקן תיאטרון, קולנוע וטלוויזיה צפון-אירי הידוע בעיקר בתפקידו כסקורפיוס מאלפוי במחזה "הארי פוטר והילד המקולל" בשנת 2016, עליה זכה פרס לורנס אוליבייה לשחקן הטוב ביותר בתפקיד משנה. באביב 2018 ערך בויל את הופעת הבכורה שלו בברודוויי של ההצגה בתיאטרון ליריק, ניו יורק, והיה מועמד לשחקן הטוב ביותר בהצגה, בטקס פרסי טוני ה-72.

## חיים אישיים
בויל נולד בבלפסט, בצפון אירלנד ולמד במכללת דה לה סאל עד גיל 17. לאחר מכן הוא עבר לקולג' המקיף סנט לואיס, ובשנת 2013 החל ללמוד בקולג' הוולשי למוזיקה ולדרמה בקארדיף. הוא סיים בשנת 2016 תואר ראשון במשחק.

## קריירה
בויל החל את קריירת המשחק שלו בשנת 2012, עם סרט קצר בשם "Pillow Talk". לאחר מכן הוא המשיך להופיע בסדרות טלוויזיה ובסרטים כדמויות משניות בהן משחקי הכס. בויל גילם את דמותו של סקורפיוס מאלפוי בהפקה בברודוויי של הארי פוטר והילד המקולל. על משחקו זכה בפרס לורנס אוליבייה לשחקן הטוב ביותר בתפקיד משנה. הוא שיחק בסדרת הטלוויזיה, בנות דרי, שבה גילם את המאהב של ארין, דייוויד דונלי. בשנת 2019, שיחק בסרט טולקין לצד לילי קולינס וניקולס הולט.

## פילמוגרפיה
### קולנוע

### טלוויזיה

### תיאטרון

### רדיו

### פרסים ומועמדויות

## קישורים חיצוניים

## הערות שוליים

קטגוריה:אישים זוכי פרס אוליבייה
קטגוריה:שחקני קולנוע וטלוויזיה צפון אירים
קטגוריה:שחקני תיאטרון צפון אירים
קטגוריה:בוגרי המכללה המלכותית הוולשית למוזיקה ודרמה
קטגוריה:בריטים שנולדו ב-1994
Vida Loca

**Vida Loca** הוא סינגל שהקליטה הלהקה האמריקאית בלאק אייד פיז, ביחד עם הזמר הפוארטו ריקני ניקי ג'אם והראפר האמריקאי טייגה, מתוך אלבום האולפן השמיני שלה, *[[Translation]]*. השיר יצא לאור ב-21 באוגוסט 2020, כסינגל הרביעי מתוך האלבום, על ידי חברות התקליטים ויל.איי.אם מיוזיק גרופ ואפיק רקורדס.

## רקע וכתיבה
השיר נכתב על ידי ויל.איי.אם, ג'וני גולדשטיין, אפל.די.אפ, טאבו, טייגה וניקי ג'אם והופק על ידי ויל.איי.אם וגולדשטיין. השיר הוא בסגנון הפופ לטיני, המאפיין שירים נוספים מתוך האלבום, בשילוב עם אלמנטים של היפ הופ. השיר מכיל דגימות מתוך השירים "U Can't Touch This" של אם סי האמר ו-"Fergalicious" של חברת הבלאק אייד פיז לשעבר פרגי, בשיתוף ויל.איי.אם עצמו.

ב-30 באוגוסט 2020, הופיעו הבלאק אייד פיז יחד עם ניקי ג'אם וטייגה עם השיר בטקס פרסי הווידאו קליפים של MTV לשנת 2020, במחרוזת עם הלהיט "I Gotta Feeling", על מנת לקדם את הסינגל.

## וידאו קליפ
הווידאו קליפ הרשמי של השיר פורסם בערוץ היוטיוב של בלאק אייד פיז ב-21 באוגוסט 2020, בסמוך לצאת הסינגל עצמו, ובוים על ידי בן מור. בקליפ נראים חברי הבלאק אייד פיז, ניקי ג'אם וטייגה רוקדים לצלילי השיר במקומות שונים, בהם משרד, חדר כושר וסביב בריכה בוילה. נכון לאוקטובר 2020, לקליפ כ-59 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי בלאק אייד פיז
קטגוריה:שירי טייגה
קטגוריה:שירי ניקי ג'אם
קטגוריה:שירי פופ לטיניים
קטגוריה:שירים באנגלית
קטגוריה:שירים שהופקו על ידי ג'וני גולדשטיין
קטגוריה:שירים שהופקו על ידי ויל.איי.אם
קטגוריה:סינגלים בהוצאת אפיק רקורדס
סמיילי (אי)

**האי סמיילי** (באנגלית: **Smyley Island**) הוא אי המצוי למול חוף אינגליש בארץ פאלמר, בחצי האי האנטארקטי שבאנטארקטיקה.

האי ממוקם 20 קילומטרים מצפון לאי קייס; בין מפרצון קרול ומפרצון סטיינג'.

האי מוקף כמעט כולו על ידי מדף הקרח סטיינג'.

האי הוא אחד מ-27 האיים שבארץ פאלמר.

אורכו של האי 61 קילומטרים; ורוחבו בין 13 ל-34 קילומטרים.

מצר פתח רון, שמצוי מצפון לאי, מפריד בין האי לבין האי אלכסנדר.

שיא גובהו של האי 291 מטרים מעל פני הים.

## היסטוריה
### גילוי ומיפוי האי

האי התגלה מהאוויר בדצמבר 1940 על ידי השירות האנטארקטי של ארצות הברית.

בשל העובדה שהאי מוקף כמעט כולו במדף הקרח סטיינג', אנשי השירות האנטארקטי חשבו שהאי הוא חצי אי המחובר לארץ פאלמר, וקראו לו "כף סמיילי" (באנגלית: *Cape Smyley*).

ב-1968 גילה הסקר הגאולוגי של ארצות הברית כי מדובר באי ולא בחצי אי, ובמפת הסקר הגאולוגי שונה השם בהתאם.

### מקור השם

במקור נקרא האזור "כף סמיילי" (לעיתים נכתב השם בשגיאת כתיב בצורה "כף סמייליס": Cape Smiley, במקום: Cape Smyley).

שמו הנוכחי של האי סמיילי ניתן לו על ידי הוועדה המייעצת לשמות אנטארקטיים לאחר שהתגלה שמדובר באי ולא בחצי אי; (לעיתים נכתב השם בשגיאת כתיב בצורה: Smiley Island, במקום: Smilies Island).

כף סמיילי נקראה על שמו של קפטן ויליאם ה. סמיילי (William H. Smyley), שהיה רב החובל של אוניית ציד כלבי הים "אוהיו", אשר שטה באזור בקיץ האנטארקטי 1841–1842.

## קישורים חיצוניים
* האי סמיילי באתר הסקר הגאולוגי של ארצות הברית
* האי סמיילי באתר הגאזט האנטארקטי של ממשלת אוסטרליה
* האי סמיילי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור האי סמיילי
* מפת אזור האי סמיילי
* האי סמיילי באתר marineregions
* נתוני זריחת/שקיעת שמש/ירח עדכניים עבור האי סמיילי
* מזג אוויר נוכחי מעודכן עבור האי סמיילי
** תחזית מזג אוויר עדכנית ארוכת טווח עבור האי סמיילי
** סטטיסטיקות מזג אוויר ונתוני מזג אוויר היסטוריים עבור האי סמיילי

## הערות שוליים

קטגוריה:ארץ פאלמר: איים
יחסי איטליה–לטביה

ממוזער|שגרירות איטליה בריגה
**יחסי איטליה–לטביה** הם יחסי החוץ בין הרפובליקה האיטלקית ללטביה.

## היסטוריה
איטליה, יחד עם מדינות בעלות הברית האחרות, הכירו במדינת לטביה דה יורה ב-26 בינואר 1921, ומעולם לא הכירה רשמית בסיפוח המדינות הבלטיות על ידי ברית המועצות. איטליה, יחד עם חברות אחרות ב, הכירו בהשבת עצמאותה של הרפובליקה של לטביה ב-27 באוגוסט 1991. היחסים הדיפלומטיים בין שתי המדינות חודשו ב-30 באוגוסט 1991. איטליה הייתה בין המדינות הראשונות שפתחו שגרירות בריגה בשנת 1991, בעוד ששגרירות לטביה באיטליה נפתחה בשנת 1995.

## יחסי סחר
איטליה היא שותפת הסחר העשירית בגודלה של לטביה ביבוא וה-13 בגודלה ביצוא.

ב-4 בינואר 2001 נפתחה בריגה נציגות של מכון סחר חוץ איטלקי (IFTI), סוכנות ממשלתית ללא כוונת רווח. המטרות העיקריות של המשרד בריגה הן להקל ולעורר את המסחר הדו-צדדי, לתמוך בפעילותם של עסקים איטלקיים בלטביה ובעסקים לטביים המעוניינים לפעול בשוק האיטלקי וכן להקל על ההשקעה האיטלקית בלטביה.

## נציגויות דיפלומטיות
* איטליה מחזיקה בלטביה שגרירות בריגה.
* לטביה מחזיקה באיטליה שגרירות ברומא.

## קישורים חיצוניים

* יחסי איטליה–לטביה, באתר משרד החוץ הלטבי

## הערות שוליים

קטגוריה:ערכים ללא קטגוריות פיזיות - יחסי חוץ
סלינאס

**סלינאס** (באנגלית: **Salinas**) היא עיר בקליפורניה שבארצות הברית. נכון לשנת 2019, אוכלוסיית העיר משוערת בכ-155,000 תושבים. מבין האישים הבולטים שהתגוררו בעיר לפרק זמן כזה או אחר ניתן למנות את ורנה פלטון, דסטין לאנס בלאק, ונסה הדג'נס, קיין ולסקז והסופר חתן פרס נובל לספרות ג'ון סטיינבק שמיקם רבים מסיפוריו באזור העיר.

מבחינה כלכלית, סלינאס ידועה בשל החקלאות המשגשגת שבה, וכן משמשת למרכז מסחרי, פוליטי וכלכלי עבור האזור.

## היסטוריה
אזור סלינאס היה מיושב עוד במאות הראשונות לספירה על ידי אינדיאנים. עם הכיבוש הספרדי של האזור, התיישבו בו בעיקר כוחות צבא ואנשי דת. בתקופה זו החלה החקלאות המקומית וגידול הבקר במקום. המתיישבים האמריקאים הגיעו למקום בשנת 1854, שנים ספורות לאחר הפיכת קליפורניה למדינה בארצות הברית. בשנת 1874 ההתיישבות הוכרזה כעיר. בשנים אלו הושקע מאמץ רב לייבוש הביצות באזור ולהפיכתן לאזורים חקלאיים פוריים. בתקופה זו גם חלה הגירה רבה של פועלים סינים, דבר אשר השפיע על התרבות המקומית.

בשנת 1942 פעל בסמוך לסלינאס מחנה כליאה עבור אזרחי האזור היפנים. במחנה זה שהו כ-3,600 אזרחים. לאחר המלחמה שטחים חקלאיים רבים הומרו לשטחים עירונים. העיר חוותה שני גלי צמיחה משמעותיים: גל ראשון בשנות ה-50 וה-60, וגל שני בשנות ה-90 ובתחילת העשור הראשון של המאה ה-21.

בשנת 1955 השחקן הידוע ג'יימס דין נהרג בסמוך לעיר בתאונת דרכים.

## ערים תאומות
* 
* 

## קישורים חיצוניים

* 
* 

קטגוריה:קליפורניה: ערים
קטגוריה:יישובים שהוקמו ב-1874
יברלנדיה

**יברלנדיה** (שם מדעי: *Yaverlandia*) הוא סוג של דינוזאור תרופוד מקבוצת המנירפטורים שחי בתחילת הקרטיקון באנגליה שלפני 125 מיליון שנה מזמננו. בסוג נכלל מין אחד - *Yaverlandia bitholus* שהוגדר ב-1971 בידי החוקר האמריקאי פטר גלטון .

דינוזאור זה התגלה בתצורת וסקס  שבאי וייט שמדרום לאנגליה ושרידיו כללו רק גולגולת חלקית עבה שהזכירה את גולגולת הפכיצפלוזאוריים ובעבר שייכו אותו למשפחה זו. לצידו נמצאו שרידים של המנטליזאורוס.

דינוזאור זה היה קטן מאוד באורך של מטר אחד וגובה של 30 סנטימטרים בקירוב ובעל גולגולת נוקשה וקצרה, עם מבנה מוזר ביחס לתרופוד. במראהו הזכיר את הדרומזאוריים והטרודוניים, אך היה פרימיטיבי יותר וקרוב יותר לאלופטריקס והקקורו, מראשוני המנירפטורים. ככל הנראה היה צייד זריז ודו-רגלי שחטף טרף בטפריו הקדמיות. כמו כן היה מכוסה נוצות לגופו.

## קישורים חיצוניים

קטגוריה:בעלי חיים שתוארו ב-1971
קטגוריה:טקסונים שתוארו בידי פיטר גלטון
קטגוריה:מנירפטורים
קטגוריה:דינוזאורים שחיו בקרטיקון תחתון באירופה
Goodnight and Go

**Goodnight and Go** הוא סינגל שהוקלט על ידי הזמרת-יוצרת הבריטית אימוג'ן היפ, מתוך אלבום האולפן השני שלה, Speak for Yourself. השיר יצא לאור ב-25 באפריל 2006, כסינגל השני מתוך האלבום, על ידי חברות התקליטים מגפוניק, RCA ויקטור וסוני BMG.

## יציאה לאור
היפ הכינה רמיקס ל"Goodnight and Go" עבור השמעה ברדיו שכלל אלמנטים מהופעותיה החיות של השיר וקראה לו בשם 'Immi's Radio Mix', שמתלווה ליציאה לאור של "Speeding Cars", סינגל חדש שלה.

הקליפ, שכלול בתקליטור, הפך ללהיט ב-MTV וב-VH1 UK בתחילת אפריל, ומאוחר יותר באותו החודש התווסף גם לערוצי טלוויזיה אחרים. הסינגל הגיע למקום 56 ב-75 הסינגלים המובילים במצעד הסינגלים הבריטי. גרסה מיוחדת של הקליפ יצאה לאור בסוף אפריל לשוק האמריקאי.

ב-11 ביוני 2007 הוצגה התכונה "Goodnight and Go" בדמואים חדשים של Mac OS X Leopard.

השיר נכלל בעונה השנייה של Made in Chelsea שעלתה לאוויר ב-14 בנובמבר 2011.

נכון לשנת 2009, 159,000 עותקים של השיר נמכרו בארצות הברית.

## רשימת השמעה
**תקליטור סינגל ו-ויניל 7"**

#  – 3:26
# "Speeding Cars" – 3:31

**תקליטור פרומו**

#  – 3:26
# "Goodnight and Go" (גרסת אלבום) – 3:52

## מיקומי שיא

## גרסתה של אריאנה גרנדה

ב-17 באוגוסט 2018 הוציאה אריאנה גרנדה גרסת כיסוי לשיר, כחלק מאלבום האולפן הרביעי שלה, Sweetener, על ידי חברת התקליטים ריפבליק רקורדס. בגרסה של גרנדה נעשה שימוש בדגימה מן השיר המקורי כחלק מההסדר המקורי אך עם שילוב הרמוניות נוספות ובמבני שיר שונים, עם בית נוסף שכתבה גרנדה. את השיר כתבה גרנדה יחד עם ויקטוריה מונה, וכן עם מפיקיו, טומי בראון, צ'ארלס אנדרסון ומייקל פוסטר. במונחים של מוזיקה, "Goodnight n Go" הוא שיר EDM ופיוצ'ר באס שמכיל אלמנטים של טראפ ודיפ האוס.

### רקע ויציאה לאור
טומי בראון, צ'ארלס אנדרסון ומייקל פוסטר הפיקו את השיר. הוא הוקלט בגלנווד פלייס בברבנק, יחד עם ג'רמי לרטולה, טכנאי ההקלטה. סרבן ג'ניאה היה המיקסר, וג'ון היינס היה עוזר מיקסר. בגרסה של גרנדה נעשה שימוש בדגימה מן השיר המקורי כחלק מההסדר המקורי, תוך כדי יצירת הרמוניה מחדש (reharmonizing) וסידור מחדש של מבנה השיר. מילות הפזמון והגשר מהשיר המקורי נשמרו, יחד עם בית נוסף שכתבה גרנדה.

### לחן
"Goodnight n Go" הוא שיר EDM ופיוצ'ר באס, שמכיל אלמנטים של טראפ ודיפ האוס. אורכו 3 דקות ו-9 שניות. לפי דפי התווים המפורסמים באתר Musicnotes.com על ידי יוניברסל מיזיק פאבלישינג גרופ, השיר מולחן בסולם  מז'ור עם מפעם של 111 פעימות בדקה. המנעד הקולי של גרנדה נע בין F♯<sub>3</sub> ל-G<sub>b5</sub>.

### תגובה
היפ הגיבה בצורה חיובית לגרסת הכיסוי/רמיקס, כינתה אותה "מתנה" ואמרה שהיא "אהבה את הבית החצוף שהיא [גרנדה] הכניסה לשם וסובבה אותו לקראת הסוף. מה יש לא לאהוב?"

### הופעות
גרנדה הופיעה לראשונה עם השיר בסיבוב ההופעות The Sweetener Sessions . מאוחר יותר היא ביצעה אותו בסיבוב ההופעות שלה Sweetener World Tour  בכל המועדים מ-18 במרץ ל-11 במאי 2019 עד שהוחלף ב-Get Well Soon. את השיר היא ביצעה גם במהלך הלילה הראשון של הופעתה בקואצ'לה ב-14 באפריל 2019.

### קבלה ביקורתית

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירי 2006
קטגוריה:שירי 2018
קטגוריה:סינגלים מ-2006
קטגוריה:שירי אריאנה גרנדה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי ויקטוריה מונה
קטגוריה:שירים שנכתבו על ידי טומי בראון
קטגוריה:שירי דאנס-פופ
קטגוריה:שירי זהב באוסטרליה
יחסי איי שלמה – ספרד

**יחסי איי שלמה–ספרד** הם היחסים הדיפלומטיים בין איי שלמה לספרד. לאיי שלמה אין שגרירות קבועה בספרד, אך יש להם קונסוליית כבוד במדריד הבירה. גם לספרד אין שגרירות קבועה באיי שלמה, והיחסים מנוהלים מן הקונסוליה בסידני שבאוסטרליה.

הספרדי הראשון שעבר באזור איי שלמה היה מגלה הארצות אלברו דה מנדניה שעשה זאת בשנת 1567. דה מנדניה ניסה להכין משלחת שנייה על מנת ליישב את האזור ולהגן על משלחות סחר ספרדיות מפני פיראטים מן הפיליפינים. משלחות אלו יצאו בסופו של דבר בשנת 1595. עם מותו של דה מנדניה באותה השנה, פסק העניין הספרדי ביישוב איי שלמה. בשנת 1606 התרחש ניסיון יישוב שני על ידי משלחתו של פדרו פרננדש דה קיירוש, אשר נכשלה גם היא.

יחסי שתי המדינות המודרניות החלו באופן רשמי ב-8 בספטמבר 1980.

קטגוריה:ערכים ללא קטגוריות פיזיות - יחסי חוץ
Ahmia

**Ahmia** הוא מנוע החיפוש לשירותים הנסתרים של Tor, אשר נוצר על ידי ג'והא נורמי. ייחודו של מנוע החיפוש בכך שהוא מאנדקס אתרים ברשת האפלה, בעלי כתובת ה-Onion.

## סקירה כללית
Ahmia פותח בשנת 2014 על ידי ג'והא נורמי במהלך קיץ הקוד של גוגל, בליווי ובתמיכת פרויקט Tor. המנוע, המבוסס על קוד פתוח, אוסף כתובות אתרים ברשת הנסתרת (אתרים המשתמשים ב-onion url ולא בכתובת ip ולא ניתנים לגישה ב-Clearnet - רשת האינטרנט הגלויה). כמו כן, הוא מסנן פורנוגרפיית ילדים ומחזיק ברשימה שחורה של אתרים המחזיקים בתכנים כאלה. אתרים שלא מעוניינים להיות מאונדקסים במנוע החיפוש יכולים לציין זאת בעזרת שימוש בקובץ Robots.txt ו-Ahmia לא יאנדקס אותם.

ביולי 2015 זיהה מנוע החיפוש כי גורם כלשהו מפתח אתרי Onion מזויפים המתחזים לאתרים ידועים ומוכרים ובכך מפתה אנשים להיכנס אליהם, מה שהיווה זן חדש של מתקפות דיוג - מתקפות המתמקדות ברשת האפילה. לפי נורמי, מפתח המנוע, נמצאו כ-250 אתרים כאלה, וסביר שמטרתם של התוקפים הייתה איסוף מידע אישי על המשתמשים.

## קישורים חיצוניים
* 
* פרויקט Ahmia, באתר GitHub

## הערות שוליים

קטגוריה:מנועי חיפוש
קטגוריה:Dark web
בית הכנסת בריצ'מונד

ממוזער
ממוזער
ממוזער|לוחית זיכרון בתוך בית הכנסת
**בית הכנסת ריצ'מונד** 
(באנגלית: **Richmond Synagogue**) הוא בית הכנסת של הקהילה היהודית האורתודוקסית בריצ'מונד, לונדון, שנמצא בגני ליכפילד. הקהילה מונה 250 חברים והיא חלק מק"ק כנסת ישראל.

## היסטוריה
ידוע כי הייתה קהילה יהודית בריצ'מונד בסוף המאה ה-17. המלך ויליאם השלישי סעד עם סולומון דה מדינה, איש עסקים יהודי, בבית הכפרי שלו בריצ'מונד בנובמבר 1699.

עד 1916 הייתה הקהילה הדתית היהודית של ריצ'מונד ידועה כקהילה העברית של ריצ'מונד. בשנים 1916–1938, בית הכנסת של ריצ'מונד, היה בסנטרל הול, פארקשוט, ריצ'מונד, בניין שנפתח ב־28 ביוני 1916 על ידי ליאופולד דה רוטשילד, נשיא ק"ק כנסת ישראל. משנת 1938 בית הכנסת המחוזי של ריצ'מונד היה בכנסייה שהוסבה ברחוב שין 8, שנרכשה בכפייה על ידי מועצת ריצ'מונד כדי לפנות מקום לסופרמרקט ולחניון רב קומות.

בית הכנסת עוצב על ידי שטרן תום פהלר אדריכלים, בניין בית כנסת חדש בגני ליכפילד נפתח ב־8 במרץ 1987 על ידי הרב הראשי עמנואל יעקובוביץ והרב משה ברון. בית הרב נבנה מאוחר יותר בחלק מהחניון.

## אישים
הרב של בית הכנסת ריצ'מונד, מאז יוני 2016, הוא הרב מאיר שינדלר, שהיה בעבר בבית הכנסת צ'יגוול והיינטו.
 הרבנים הקודמים כללו את הרבנים מוריס גינזבורג (1922–1961), יצחק שוחט (1991–1993), יונתן יוז (2013–2015) ויוסי אייבס (2003–2012). חברי הקהילה הבולטים כללו את אלדרד טבצ'ניק ולורד וולף.

## פעילות כיום
בבית הכנסת מתקיימת תפילת ערבית של שבת בליל שבת בשעה 19:00, ותפילת שחרית של שבת בשעה 9:30 בבוקר. בית הכנסת מפעיל מרכז יום ליהודים מעל גיל 60.

## קישורים חיצוניים

* 
* ערך JCR-UK בבית הכנסת ריצ'מונד

## הערות שוליים

קטגוריה:לונדון: בתי כנסת
קטגוריה:בתי כנסת אשכנזיים
How You Get the Girl

"**How You Get the Girl**" (בעברית: "**אֵיךְ אַתָּה מַשִּׂיג אֶת הַבַּחוּרָה**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, ''1989''. השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום.

אף על פי שלא יצא כסינגל, הצליח השיר להגיע למקום הרביעי במצעד השירים מתחת להוט 100.

## רקע וכתיבה
השיר נכתב על ידי טיילור סוויפט, מקס מרטין ושלבאק והופק על ידי מרטין ושלבאק גם כן. השיר מדבר על מישהו שנפרד מחברתו לשישה חודשים, וכל הדברים שיצטרך לעשות כדי להחזיר אותה אליו. סוויפט הסבירה על משמעות השיר והצהירה כי:

## הצלחה מסחרית
במצעד השירים מתחת להוט 100 התברג השיר במקום הרביעי, תוך שזכה להצלחה נאה במצעדי הבילבורד ככלל. במצעד קנדה הוט 100 הצליח להתברג במקום ה-81, מבלי שיצא במדינה כסינגל. איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.

כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.

## ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-76 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## הופעות חיות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "How You Get the Girl" בוצע באצטדיון מרצדס-בנץ באטלנטה, ג'ורג'יה, ב-30 באפריל 2023.

## מיקומי שיא

## נתוני מכירות

## היסטוריית יציאות לאור

## How You Get The Girl (Taylor's Version)
### מיקומי שיא

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
יחסי טונגה–ספרד

יחסים דיפלומטיים בין טונגה לספרד החלו באופן רשמי ב-16 בנובמבר 1979. טונגה הפכה למדינה עצמאית רק ב-1970. עד אז הייתה חלק מבריטניה שלה יחסים דיפלומטיים ספציפיים עם ספרד.

ספינות ספרדיות שטו באזור טונגה במהלך המאה ה-18.

לטונגה אין שגרירות קבועה בספרד, ולא בשום מדינה סמוכה, וגם לספרד אין שגרירות קבועה בטונגה, והיחסים מנוהלים משגרירות ספרד בוולינגטון, ניו זילנד.

בין המדינות מתקיים סחר מועט, הכולל ייצוא דגים ותוצרת חקלאית מטונגה לספרד, וייצוא הפוך של מכונות ומזון. בשנים 2008–2013 טונגה קיבלה סיוע כלכלי בשווי מיליוני דולרים מהאיחוד האירופי (שספרד כלולה בתוכו). סיוע זה נועד לעזור לטוגו להתמודד עם המשבר הכלכלי העולמי ועם משבר האקלים.

קטגוריה:ערכים ללא קטגוריות פיזיות - יחסי חוץ
ואייחו

**ואייחו** (באנגלית: **Vallejo**) היא עיר באזור מפרץ סן פרנסיסקו אשר בקליפורניה שבארצות הברית.  ואייחו נקראת על שמו של גנרל מקסיקני ממוצא ספרדי שהפך לאחד הפוליטיקאים הראשונים בקליפורניה עם כניסתה לאיחוד. ואייחו אף שימשה לתקופה קצרה בשנים 1852–1853 לבירתה של קליפורניה.

## גאוגרפיה
נכון לשנת 2019, אוכלוסיית העיר משוערת כ-121,000 תושבים. זוהי העיר העשירית בגודלה באזור המפרץ.
מבחינה כלכלית, המעסיקים הבולטים בעיר הם שירות היערות של ארצות הברית, קייזר פרמננטה, וכן מערכות הבריאות והחינוך המקומיות.

מבחינה אתנית, ואייחו נחשבת למגוונת במיוחד - 32.8% מתושביה לבנים, 22.1% אפרו-אמריקאים, 22.6% ממוצא היספני ו-24.9% אסייתים. בעיר ישנה גם קהילת להט"ב גדולה ומשמעותית.
מבין האישים הבולטים שהתגוררו בעיר לפרק זמן כזה או אחר ניתן למנות את רוקמונד דנבר, נטלי קוגלין, ביל באקנר, גבריאלה וילסון ובייבי באש.
העיר ידועה גם בשל העובדה שרוצח הזודיאק פעל בסביבתה במהלך שנות ה-60 של המאה ה-20.
## היסטוריה
ההתיישבות במקום החלה בשנת 1851 בהחלטה של הסנאט המקומי. ההתיישבות הוכרזה כעיר בשנת 1868.

## ערים תאומות
* 
* 

## קישורים חיצוניים

* 
* 

קטגוריה:קליפורניה: ערים
קטגוריה:יישובים שהוקמו ב-1851
דיסקוגרפיה של האחים ג'ונאס

**[[האחים ג'ונאס]]** הוציאו לאור שישה אלבומי אולפן, שנים-עשר מיני-אלבומים, שישה אלבומי הופעה, חמישה אלבומי פסקול, 29 סינגלים, שישה סינגלים שיווקיים, 28 וידאו קליפים והופעות אחרות באלבומים. הלהקה הוציאה חמישה אלבומים: *[[It's About Time]]*, *[[Jonas Brothers]]*, *[[A Little Bit Longer]]*, *[[Lines, Vines and Trying Times]]*, ו-*[[Happiness Begins]]*. בשנת 2008 הלהקה הייתה מועמדת לפרס האמן החדש הטוב ביותר בטקס פרסי גראמי ה-51 וזכתה בפרס האמן הפורץ בטקס פרסי המוזיקה האמריקאית.

נכון למאי 2009, לפני יציאתו לאור של *[[Lines, Vines and Trying Times]]*, הם מכרו למעלה משמונה מיליון אלבומים ברחבי העולם. לאחר הפסקה במהלך שנת 2011 להתמקדות בקריירות סולו, הלהקה התאחדה בשנת 2012 להקלטת אלבום חדש שבוטל בעקבות התפרקותם ב-29 באוקטובר 2013. בשנת 2019 הוציאה הלהקה סינגל ראשון מזה כמעט חמש שנים, "Sucker", שהגיע לראש מצעד הבילבורד הוט 100.

נכון לשנת 2012, הם מכרו מעל ל-17 מיליון אלבומים ברחבי העולם.

## אלבומים

### אלבומי אולפן

### אלבומי הופעה

### פסקולים

### אלבומי אוסף

## סינגלים

### שיתופי פעולה

### סינגלים שיווקיים

## שירים נוספים במצעדים

## הופעות אורח באלבומים

## וידאו קליפים

## ביאורים

## הערות שוליים

אחים ג'ונאס
דיסקוגרפיה
סואסאט

**סואסאט** (בגרינלנדית: **Suaasat**) הוא מרק גרינלנדי מסורתי. הוא עשוי באופן מסורתי מבשר כלבי ים, אך יכול להיות עשוי גם מלוויתן, מאייל הצפון או מעופות ימיים.

המרק כולל לעיתים קרובות בצל ותפוחי אדמה והוא מתובל במלח, פלפל שחור ועלי דפנה. את המרק לעיתים קרובות מעבים באורז או בהשריה של שעורה במים למשך הלילה, כך שהעמילן מופרש למים.

## לקריאה נוספת
* הרלן ווקר. *Disappearing foods: studies in foods and dishes at risk : proceedings of the Oxford Symposium on Food and Cookery 1994.* Proceedings of the Oxford Symposium on Food Series. Prospect, 1995.. , . עמ '89

## קישורים חיצוניים
* מתכון לסואסאט, באתר Food.com

קטגוריה:מאכלים לאומיים
קטגוריה:מרקים
קטגוריה:המטבח הגרינלנדי
רולאן פטי

**רולאן פטי** (בצרפתית: **Roland Petit**, 13 בינואר 1924 - 10 ביולי 2011) היה מנהל להקת בלט, כוריאוגרף ורקדן צרפתי. את הכשרתו קיבל בבית הספר של בלט האופרה של פריז, ואת פרסומו רכש בבלטים היצירתיים שלו.

## ביוגרפיה
פטי, בנה של מעצבת הנעליים רוז רפטו, נולד בוילמומבל, סמוך לפריז. הוא למד בבית הספר של בלט האופרה של פריז, אצל גוסטב ריקו וסרז' ליפר והתחיל לרקוד כחבר בלהקה ב-1940. ב-1945 הקים את בלט דה שאנס-אליזה וב-1948 הקים בתאטר מאריניי את בלט פריז עם זיזי ז'נמייר, רקדנית כוכבת.

פטי עבד בשיתוף פעולה עם אנרי דיטייה (Le Loup ב-1953), סרז' גינסבורג, איב סאן לורן וסזאר בלדצ'יני, והשתתף בכמה סרטים צרפתים ואמריקאים. הוא חזר לאופרה של פריז ב-1965, להעלות הפקה של "נוטרדאם של פריז" (למוזיקה מאת מוריס ז'אר. הוא המשיך לנהל בלטים לתיאטראות הגדולים ביותר של צרפת, איטליה, בריטניה, קנדה וקובה.

ב-1968 חולל הבלט שלו "טורנגלילה" מהפכה זוטא באופרה של פריז. כעבור ארבע שנים, ב-1972, ייסד את הבלט הלאומי של מרסיי ביצירה "בלט פינק פלויד". הוא ניהל את הבלט הלאומי של מרסיי במשך עשרים ושש השנים הבאות. לעיצוב התפאורות לבלטים שלו עבד בשיתוף פעולה צמוד עם הציירים ז'אן קרזו ומקס ארנסט.

פטי, שיצר למעלה מ-50 בלטים בכל הסוגות, תרם ככוריאוגרף למספר רב של רקדנים בעלי שם בינלאומי. הוא דחה את האפקטים הטכניים החופשיים; הוא לא חדל להמציא מחדש  סגנון ושפה משלו, והיה לרב-אמן באמנויות הפה דה דה והבלט הסיפורי, אך עשה חיל גם בבלטים מופשטים. פטי שיתף פעולה גם עם הריאליסטים החדשים, בהם מרשל רייסה, ניקי דה סן פאלה וז'אן טינגלי.

Le jeune homme et la mort ("העלם והמוות") שלו משנת 1946, ללברית של ז'אן קוקטו, נחשב למגנום אופוס שלו והוא גם יצירתו הידועה ביותר; הכוריאוגרפיה והתלבושות מודרניים להפתיע. בבלט "כרמן" משנת 1949 עשה שימוש יוצא דופן ב"אן דדאן" (en dedans: פנייה פנימה לעבר הרגל התומכת).

בין הסרטים שלהם תרם : "סימפוניה בלבן" של רנה שאנה ופרנסואה ארדואן (סרט קצר על תולדות הבלט מ-1942), שבו הופיע כרקדן, הכוריאאוגרפיה לסרט "אליס בארץ הפלאות" מ-1948, "סנדל הזכוכית"  ב-1954, "הכל הולך" (עם אחרים) ב-1956, ו"בלק טייטס" ככוריאוגרף, כותב ורקדן ב-1960.  .

## אותות הוקרה
בשנת 1994 הוענק לפטי "פרס בנואה למחול" ככוריאוגרף.

## חיים אישיים
בשנת 1954 נשא פטי לאישה את הרקדנית זיזי ז'נמייר, שרקדה בכמה מיצירותיו. זכרונותיו יצאו לאור בשנת 1993 תחת הכותרת "J'ai dansé sur les flots" ("אני רוקד על הגלים"). לו ולז'נמייר הייתה בת אחת, ולנטין פטי, רקדנית ושחקנית.
פטי מת בז'נבה, שווייץ, בגיל 87, מלוקמיה.

## בלטים
במהלך הקריירה שלו, יצר פטי כוריאוגרפיות ל-176 בלטים, בהם:
* "גרניקה" (1945)
* "Les forains"  (1945)
* "העלם והמוות" (1946)
* "כרמן" (1949)
* "Ballabile"  (1950)
* "הזאב" (1953)
* "הגברת בקרח" (1953)
* "נוטרדאם של פריז" (1965)
* "גן העדן האבוד" (1967)
* "Kraanerg"  {1969)
* "בלט פינק פלויד" (מ-1972 ואילך)
* "בלט רולאן פטי" (1973)
* "Proust, ou Les intermittences du coeur"  (1974)
* "הנערה מארל" (1974)
* קופליה (1975)
* הסימפוניה הפנטסטית (1975)
* סיראנו דה ברז'ראק 1978
* פנטום האופרה (1980)
* "אהבותיו של פרנץ" (1981)
* ארבע העונות (מוזיקה מאת אנטוניו ויוואלדי (1984)
* "המלאך הכחול" (1985)
* "קלאוויגו" (1999)
* "דיוק אלינגטון" (2001)
* "Les chemins de la création"  (2004)

## קישורים חיצוניים

* 
* 
* 


* Official website|http://www.roland-petit.fr
* CMI 
* ABT 


## הערות שוליים

קטגוריה:כוריאוגרפים צרפתים
קטגוריה:רקדנים צרפתים
קטגוריה:צרפתים שנולדו ב-1924
קטגוריה:צרפתים שנפטרו ב-2011
בית הכנסת בקושיצה

**בית הכנסת האורתודוקסי החדש** בקושיצה הוא בית כנסת שנבנה בשנים 1926–1927 ברחוב פושקינובה ליד המרכז ההיסטורי של קושיצה, סלובקיה. בית הכנסת נבנה לאחר שבית הכנסת האורתודוקסי הוותיק יותר ברחוב זבונארסקה, שנבנה בשנת 1899 בהתאם לתכנונו של יאנוס בלוך לא הספיק לצורכי הקהילה הגדולה והיה צורך במבנה נוסף.

## הבניין
בית הכנסת תוכנן על ידי אדריכל מבודפשט. החזית משתמשת גם במוטיבים מסורתיים נאו-קלאסיים וגם מקומיים; והדוגמה לכך היא קומת עליית הגג בסגנון שנמצא לעיתים קרובות בבנייני רנסאנס במזרח סלובקיה. הפנים, הבנוי ברובו בבטון, נבנה באדריכלות מודרנית עם אולם מרכזי בעל כיפה ועזרת נשים עם מחיצת מתכת. הבימה המרכזית פונה אל ארון הקודש עשוי שיש אדום. בית הספר הצמוד לבית הכנסת נבנה ותוכנן להיות מקווה אך לא נבנה.

## לוח זיכרון לשואה
במהלך מלחמת העולם השנייה ביצעו הנאצים ועוזריהם טרנספרים של יהודים מקושיצה למחנות השמדה נאצים. לזכר תקופה זו הוצב ב-1992 בחזית בית הכנסת לוח זיכרון לשואה עשוי מארד, ועליו כתוב כי יותר מ 12,000 יהודים מקושיצה הועברו למחנות ריכוז בשנת 1944. הלוח איננו מציין את העובדה שבנוסף לכך רוכזו באותו הזמן גם למעלה מ-2,000 יהודים מסביבת קושיצה ונשלחו גם למחנות הריכוז. רק 400 יהודים מהעיר שרדו את השואה.

## גלריה

קובץ:Neue orthodoxe Synagoge (Košice) Gedenktafel.jpg|לוח הזיכרון לשואה
קובץ:Synagoga3.jpg|בית כנסת בקושיצה
קובץ:Synagoga6.jpg|בית כנסת אורתודוקסי בקושיצה (פירוט)


## ראו גם
* היסטוריה של היהודים בסלובקיה

## קישורים חיצוניים

* 
* בתי כנסת בקושיצה, סינאגוגה סלובקה.
* אתל פלם (לבית פרנקפורטר) עדות ניצולה של קושיצה – סרטון המספר על הסיכום בחצר בית הכנסת.

## הערות שוליים

קטגוריה:יהדות סלובקיה
קטגוריה:סלובקיה: בתי כנסת
You Are in Love

"**You Are in Love**" (בעברית: "**אתה מאוהב**" או "**את מאוהבת**") הוא סינגל שיווקי שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, ''1989''. השיר יצא לאור ב-24 בפברואר 2015, על ידי חברת התקליטים ביג משין רקורדס, כסינגל השיווקי הרביעי מתוך האלבום.

אף על פי שלא יצא כסינגל, הצליח השיר להגיע למקום ה-83 במצעד הבילבורד הוט 100.

## רקע וכתיבה
השיר נכתב והופק על ידי טיילור סוויפט וג'ק אנטונוף. במהלך ריאיון משותף של השניים, סיפרה סוויפט על השיר כי:

## הצלחה מסחרית
אף על פי שלא יצא כסינגל, זכה השיר להצלחה רבה במצעדי הבילבורד. הוא הגיע למקום ה-83 במצעד הבילבורד הוט 100, תוך שהגיע למקום ה-24 במצעד השירים הדיגיטליים. גם במצעדים הקנדיים זכה להצלחה, כאשר הגיע למקום ה-99 בקנדה הוט 100 ולמקום ה-29 במצעד השירים הדיגיטליים הקנדיים.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות.

## ביקורת
כלפי השיר הופנו ביקורות חיוביות ומעורבות כאחד, תוך שברולינג סטון הוא דורג במקום ה-86 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## הופעות חיות
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "You Are in Love" בוצע כשיר הפתעה באצטדיון SoFi באינגלווד, קליפורניה ב-4 באוגוסט 2023 יחד עם השיר "Our Song".

## מיקומי שיא

## היסטוריית יציאות

## You Are In Love (Taylor's Version)
### מיקומי שיא

## קישורים חיצוניים

## הערות שוליים

קטגוריה:שירי 2014
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי ג'ק אנטונוף
קטגוריה:שירים שהופקו על ידי טיילור סוויפט
Clean

"**Clean**" (בעברית: "**נְקִיָּה**") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה החמישי, ''1989''. השיר יצא לאור ב-27 באוקטובר 2014, על ידי חברת התקליטים ביג משין רקורדס, ביחד עם שאר שירי האלבום.

אף על פי שלא יצא כסינגל, הצליח השיר להגיע למקום ה-45 במצעד השירים הדיגיטליים הקנדיים.

## רקע וכתיבה
השיר נכתב והופק על ידי טיילור סוויפט, ביחד עם אימוג'ן היפ. השיר תואר כבלדת פופ שמדברת על התגברות על מערכת יחסים ועל הקושי שבזה וסוויפט אמרה עליו שלדעתה להתגבר על מערכת יחסים דומה לגמילה מהתמכרות "זה לא הרגל אחד שאתה צריך להתגבר עליו, זה כל שלב בחיי היום-יום". סוויפט והיפ הצהירו כי הן כתבו את השיר בפחות מיממה.

## הצלחה מסחרית
אף על פי שלא יצא כסינגל, זכה השיר להצלחה במצעד השירים הדיגיטליים של קנדה, כאשר הצליח להגיע בשיאו למקום ה-45 והיה לאחד מהשירים המצליחים ביותר באלבום במצעד. האודיו הרשמי של השיר הופץ כמה שנים לאחר צאתו של השיר עצמו, ב-21 בנובמבר 2018 והצליח לצבור למעלה מ-2.1 מיליון צפיות.

כמה שנים לצאתו, הועלה לרשת הזרמת המדיה ספוטיפיי, תוך שהצליח לצבור שם למעלה מ-50 מיליון השמעות.

## ביקורת
כלפי השיר הופנו ביקורות חיוביות, תוך שברולינג סטון הוא דורג במקום ה-18 ברשימת "כל 206 השירים של טיילור סוויפט, לפי דירוג".

### רשימות כל הזמנים וסוף שנה

## הופעות חיות
הופיעה סוויפט עם "Clean" במהלך סיבוב ההופעות הרביעי שלה The 1989 World Tour.

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Clean" בוצע באצטדיון AT&T בארלינגטון, טקסס, ב-1 באפריל 2023. היא ביצעה את השיר בפעם השנייה בסיבוב ההופעות באצטדיון ג'איינטס במזרח רתרפורד, ניו ג'רזי, ב-28 במאי 2023 יחד עם השיר "Welcome to New York".

## מיקומי שיא

## היסטוריית יציאות לאור

## Clean (Taylor's Version)
### מיקומי שיא

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שהופקו על ידי טיילור סוויפט
קטגוריה:שירים על גשם
קטגוריה:שירים על פרידה
קטגוריה:בלדות משנות ה-2010
קטגוריה:בלדות פופ
יו רג'ינלד הייויס

**יו מאמא הייויס** (באנגלית: **Hugh Reginald Haweis**; 3 באפריל 1838 – 29 בינואר 1901) היה איש דת וסופר אנגלי. הוא היה בעלה של הסופרת מרי אליזה הייויס ואביו של הצייר סטיבן הייויס.

## ביוגרפיה
הכומר הייויס נולד באֶגהאם, סארי בשנת 1838, בנו של הכומר ג'ון אוליבר ויליאמס הייויס מברייטון. הוא התחנך באופן פרטי בסאסקס ובטריניטי קולג' בקיימברידג', שם סיים תואר ראשון בשנת 1860. הוא נסע לאיטליה ושירת תחת פיקודו של ג'וזפה גריבלדי בשנת 1860. בשובו לאנגליה הוסמך והחזיק משרות שונות בלונדון ובשנת 1866 כיהן בסנט ג'יימס, מרילבון.

שיטות הניהול הלא שגרתיות שלו, בשילוב עם דמותו הננסית ואופיו התוסס, משכו עד מהרה אנשים רבים לקהיליות הצפופות. הוא התחתן עם מרי אליזה ג'וי בשנת 1866, והם (1898) תרמו במידה רבה לספרות התקופתית ותיעדו את נסיעותיהם באירופה וארצות הברית. הייויס היה מרצה בלואל בבוסטון בשנת 1885, וייצג את הכנסייה האנגליקנית בפרלמנט הדתות בשיקגו בשנת 1893.

הוא התעניין מאוד במוזיקה, וכתב ספרים על כינורות ופעמוני כנסיות, וכן תרם מאמר למהדורה התשיעית של אנציקלופדיה בריטניקה על "פעמון".

ספרו הידוע ביותר היה "מוזיקה ומוסר" (1871), שהופיע בשש עשרה מהדורות לפני סוף המאה. משנת 1868 הוא היה זמן העורך כתב העת Cassell's Magazine. הוא גם כתב את חמשת הכרכים של "המשיח והנצרות, היסטוריה פופולרית של הכנסיות (1886–1887)", כמו גם "מסעות ושיחות" (1896) וספרים משעשעים דומים.

ספרו "חיי המוזיקליים" הוא סיפור ביוגרפי על הקריירה שלו ונטיותיו הרוחניות והמוזיקליות, תוך התחקות אחר משיכתו למוזיקה, התעניינותו ביצרני הכינורות, ואנקדוטות מפגישותיו עם ריכרד וגנר ופרנץ ליסט.

## קישורים חיצוניים

* 

## הערות שוליים

קטגוריה:הוגי דעות
קטגוריה:כמרים בריטים
קטגוריה:מוזיקולוגים בריטים
קטגוריה:סופרים בריטים
קטגוריה:בריטים שנולדו ב-1838
קטגוריה:בריטים שנפטרו ב-1901
ג'וד האלמוני (מיני-סדרה)

**ג'וד האלמוני** (באנגלית: **Jude the Obscure**) היא מיני-סדרה בריטית בבימויו של יו דייוויד, ובכיכובם של רוברט פאוול, פיונה ווקר ואלכס מרשל. הסדרה שודרה לראשונה בשנת 1971 ב-BBC. הסדרה מבוססת על הרומן "ג'וד האלמוני" מאת תומאס הרדי שיצא לאור ב-1895.

## תקציר עלילה
העלילה מתרחשת באנגליה של סוף המאה ה-19. ג'וד פולי (רוברט פאוול) הוא חרש אבן צעיר החי בכפר מרי גרין עם דודתו דרוסילה. המורה שלו לשעבר, ריצ'רד פילוטסון (ג'ון פרנקלין-רובינס), עוזב את הכפר כדי לקבל משרה בקולג' בכרייסטמינסטר, עיר אוניברסיטאית המבוססת על אוקספורד. שאיפתו של ג'וד היא ללמוד בכרייסטמינסטר ולהיות כומר. כדי לקדם את עצמו הוא לומד יוונית ולטינית. בינתיים צעירה בשם ארבלה דון (אלכס מרשל), בתו של מגדל חזירים, מצליחה לפתות אותו להתחתן איתה, בטענה שהיא בהיריון. אחרי הנישואים ארבלה עוזבת את ג'וד ומהגרת לאוסטרליה. ג'וד מסיים את עבודת החניכות שלו ועובר לגור בכרייסטמינסטר, שם הוא עובד כבנאי, ומקווה להתקבל לאוניברסיטה. אבל הדיקן של קולג' קרדינל דוחה את בקשתו. הוא פוגש את בת דודתו, סו בריידהד (פיונה ווקר), ומתאהב בה. סו מתחתנת עם פילוטסון, אבל לבסוף הוא מרשה לה לעבור לחיות עם ג'וד.

ארבלה חוזרת לאנגליה, וג'וד מתגרש ממנה. כמו כן סו מתגרשת מפילוטסון. אבל ארבלה הביאה איתה את בנם המשותף, שנולד אחרי שעזבה את ג'וד, ושולחת את הילד לחיות עם אביו. לג'וד וסו נולדו שני ילדים משלהם, ומצפים ללידת הילד השלישי. בני הזוג מנודים מכיוון שהם חיים יחד ללא נישואים. ג'וד מפוטר מעבודתו, והמשפחה נאלצת לנדוד מעיר לעיר בחיפוש אחר עבודה ומקום מגורים זול. הילד ג'וד מאמין שהסיבה לצרות שלהם הם הילדים עצמם. הוא הורג את שני הילדים הקטנים של סו, ואחר כך תולה את עצמו, כשהוא משאיר פתק הסבר להתאבדות. סו מפילה את התינוק שלה, ומתחילה להאמין שאלוהים מעניש אותה על כך שעזבה את בעלה, והיא חוזרת אליו. ג'וד, שליבו נשבר, חוזר ומתחתן עם ארבלה. באחד הימים במזג אוויר מקפיא הוא מבקר את סו. כתוצאה מכך הוא נופל למשכב, ולבסוף מת, בגיל שלושים בלבד. סו ממשיכה בחייה האומללים עם פילוטסון.

## פרקים
כותרות הפרקים הם:
# במריגרין
# לכרייסטמינסטר
# למלצ'סטר
# לשאסטון
# לאלדבריקהאם
# שוב בכרייסטמינסטר

## צוות השחקנים

## קישורים חיצוניים

## הערות שוליים

קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-1970
קטגוריה:סרטים לפי ספרי תומאס הרדי
ליל הקבצנים

**ליל הקבצנים** הוא כינוי ללילה בו ילדים קטנים מבצעים את מנהג ה"תעלול או ממתק" בתקופה שלפני ליל כל הקדושים, האירוע נוצר בעקבות החשש מביטחונם של הילדים הקטנים אשר משתתפים בפעילויות "תעלול או ממתק" ללא השגחה של מבוגר אחראי והלילה הוא למעשה הפתרון לבעיה זו, הילדים משחקים ב"תעלול או ממתק" עוד לפני ליל כל הקדושים עצמו, ליל הקבצנים מתחיל במרבית המקרים לאחר סיום יום הלימודים ומסתיים בשעות הערב.

## חגיגות אזוריות
המנהג נפוץ בעיקר באוהיו, איווה, מסצ'וסטס, ניו המפשייר ומערב מדינת ניו יורק.

### באפלו
באזור באפלו שבמערב מדינת ניו יורק, ליל הקבצנים נחגג ב-30 באוקטובר והוא גרסה מצומצמת של ליל כל הקדושים המסורתי.

### קולומבוס
בקולומבוס שבאוהיו, בדו"ח של המשטרה מ-1954 נטען כי חגיגות ליל כל הקדושים נעשו רועשות מדי והעיר הפסיקה בשל כך את מנהג התעלול או ממתק וכתוצאה מכך, כל הערים באזור החלו לחגוג יום קודם לכן את ליל כל הקדושים.

### וושינגטון
במהלך שנות החמישים של המאה העשרים הוחלט כי בוושינגטון די. סי ופרבריה יצוין ליל הקבצנים ב-30 באוקטובר. בליל כל הקדושים (אשר נערך כשגרה ב-31 באוקטובר) הוחלט שבבתי ספר יערכו מסיבות תחפושות לתלמידים.

## הערות שוליים

קטגוריה:אירועים בחודש אוקטובר
קטגוריה:מנהגי ליל כל הקדושים
קטגוריה:לילות מיוחדים
יחסי הולנד–סורינאם

**יחסי הולנד–סורינאם** הם היחסים הנוכחיים וההיסטוריים בין הולנד לרפובליקת סורינאם. שתי המדינות חולקות קשרים היסטוריים ושפה משותפת (הולנדית) והן חברות בהתאחדות הלשון ההולנדית.

## היסטוריה
בפברואר 1667 הפכה סורינאם למושבה הולנדית (שזכתה לכינוי גיאנה ההולנדית) לאחר חתימת חוזה ברדה בין הולנד לבריטניה שהסתיימה במלחמת הולנד-אנגליה השנייה. בתמורה לסורינאם העשירה בסוכר, נכנעה הולנד לבריטים ולהולנד החדשה שבארצות הברית של ימינו. חברת הודו המערבית ההולנדית הפכה לשותפה בבעלות על המושבה והחלה לייבא עבדים ממערב אפריקה לעבודה על מטעי הסוכר, הכותנה, הקפה והאינדיגו שבהולנד החדשה. סורינאם או גיאנה ההולנדית הפכה למושבה החשובה ביותר באמריקה עבור הולנד לאחר אובדן הולנד החדשה בשנת 1654. במאה ה-18, עבדים אפריקאים רבים החלו לברוח לדרום המושבה וליצור שבטים משלהם והחלו התקוממות נגד השלטון ההולנדי. בשנת 1762 זכו המתקוממים בחירותם וחתמו על חוזה עם הכתר ההולנדי להכיר בזכויותיהם הטריטוריאליות ובזכויות המסחר שלהם.

בין השנים 1799–1816 הפכה גיאנה ההולנדית למושבה בריטית לאחר שהולנד הפכה לחלק מהאימפריה הצרפתית הראשונה בהנהגתו של נפוליאון בונפרטה. לאחר תום מלחמות נפוליאון, הולנד חזרה לעצמאותה וגיאנה ההולנדית הוחזרה להולנדים. בשנת 1863, ההולנדים סיימו את סחר העבדים והיו זקוקים לכוח עבודה חדש ולכן החלו לייבא אנשים מאינדונזיה, הודו וסין לעבוד בגיאנה ההולנדית כפועלים. במקביל, כמה אלפי חקלאים הולנדים עניים עזבו את הולנד לעבוד במושבה. בתחילת המאה ה-20, הייצור בגיאנה ההולנדית עבר לייצור גומי, כריית זהב ובוקסיט, האחרון הפך לייצוא הגדול ביותר של המושבה ומשמש לייצור אלומיניום.

זמן קצר לאחר שסורינאם קיבלה את עצמאותה, חזרו רוב האירופאים להולנד. בסביבות 300,000 סורינמים החליטו גם הם לעבור לאירופה ולקבל אזרחות הולנדית. בפברואר 1980 דסי באוטרסה, ראש צבא סורינאם, ביצע הפיכה אלימה נגד ראש הממשלה הנק ארון ובאוטרסה הפך למעשה למנהיג הצבאי של האומה. בדצמבר 1982, 15 צעירים בולטים, רובם עיתונאים ועורכי דין, מתחו ביקורת על הדיקטטורה הצבאית של באוטרסה. 15 הגברים הללו נאספו ונלקחו לפורט זילנדיה (המפקדה דאז של בוטרסה) שם הם עונו ונרצחו. האירוע נודע בשם "רציחות דצמבר". כתוצאה מהרציחות, הולנד הקפיאה את כל הסיוע לסורינאם.

מ-1986 עד 1992, סורינאם נלחמה במלחמת אזרחים הידועה בשם מלחמת הפנים של סורינאם נגד לוחמי הנק ארון בעיקר. בשנת 1986, הולנד תכננה פלישה לסורינאם כדי להוריד את באוטרסה מהשלטון, אולם היא בוטלה ברגע האחרון. בשנת 1999 הורשע באוטרסה שלא בפניו על ידי בית משפט בהולנד ל-11 שנות מאסר בגין סחר בסמים. ב-2007 הואשם בוטרסה בגין רציחות דצמבר. בשנת 2010 הפך באוטרסה לנשיא סורינאם ולכן חסין בפני תביעה. מאז חזרתו לשלטון, להולנד יש קשר מוגבל עם ממשלת סורינאם והצהירה כי באוטרסה אינו רצוי בהולנד. בשנת 2013, הולנד קראה לעצור את בוטרסה בדרום אפריקה, שם השתתף בהלווייתו של נלסון מנדלה.

לאחר הבחירות הכלליות בסורינאם ב-2020 ומינויו של צ'אן סנטוקי לנשיא, הן סורינאם והן הולנד הביעו את הרצון לשקם את היחסים הדיפלומטיים ולמנות מחדש שגרירים. סנטוקי הדגיש כי המשבר הפיננסי הנוכחי יוביל להערכה מחדש של הנציגויות הדיפלומטיות הקיימות. באוגוסט 2020, שר החוץ אלברט רמדין היה החבר הראשון בממשלת סורינאם מזה עשר שנים שערך ביקור רשמי בהולנד.

## נציגויות דיפלומטיות

* להולנד יש שגרירות בפרמריבו.
* לסורינאם יש שגרירות בהאג, וקונסוליה כללית באמסטרדם.

## קישורים חיצוניים

קטגוריה:ערכים ללא קטגוריות פיזיות - יחסי חוץ
Ghostbusters

**Ghostbusters** (בעברית: **מכסחי השדים**) הוא סינגל שהוקלט על ידי המוזיקאי האמריקאי ריי פארקר ג'וניור. השיר יצא לאור ב-8 ביוני 1984, על ידי חברת התקליטים אריסטה רקורדס, כסינגל מתוך הפסקול, *[[מכסחי השדים|Ghostbusters: Original Soundtrack Album]]*.

השיר הגיע למקום הראשון במצעד הבילבורד הוט 100.

## רקע וכתיבה
לדברי פארקר, מפיקי הסרט פנו אליו במטרה שיצור שיר נושא לסרט "מכסחי השדים", אם כי היו לו רק כמה ימים לעשות זאת. כזמן שצפה בטלוויזיה בשעת לילה מאוחרת, פארקר ראה פרסומת מקומית שנתנה לו השראה לכתיבת השיר. לאחר מכן, כתב והפיק את השיר עבור הסרט.

כמה עשורים לצאתו, עלה השיר לרשת הזרמת המדיה ספוטיפיי והצליח לצבור שם למעלה מ-133 מיליון השמעות.

## הצלחה מסחרית
השיר זכה להצלחה מסחרית בינלאומית והפך לאחד מהשירים המצליחים ביותר בשנות ה-80 של המאה ה-20. איגוד תעשיית ההקלטות האמריקאי העניק לו את תואר הפלטינה, על מכירות של למעלה ממיליון עותקים במדינה, בעוד איגוד תעשיית ההקלטות הצרפתי הכריז כי הוא נמכר בלמעלה מ-1.1 מיליון עותקים במדינה.

במצעד סוף השנה של מגזין הבילבורד שהתפרסם בשנת 1984, דורג השיר במקום התשיעי.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1984
קטגוריה:סינגלים מ-1984
קטגוריה:סינגלים מ-1989
קטגוריה:סינגלים מ-1996
קטגוריה:סינגלים מ-2005
קטגוריה:מכסחי השדים
קטגוריה:שירים באנגלית
קטגוריה:שירי ליל כל הקדושים
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:שירים על רוחות רפאים
קטגוריה:שירים המעורבים במחלוקות הקשורות לפלגיאט
קטגוריה:שירי דאנס-פופ
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אריסטה רקורדס
קטגוריה:סינגלים בהוצאת וורנר מיוזיק גרופ
קטגוריה:סינגלים בהוצאת RCA רקורדס
קטגוריה:סינגלים שהגיעו למקום הראשון בצרפת
לוק ברייסי

**לוק ברייסי** (באנגלית: **Luke Bracey**; נולד ב-26 באפריל 1989) הוא שחקן קולנוע וטלוויזיה אוסטרלי, הוא ידוע בתפקידיו בסרטים כמו "מונטה קרלו", "ג'י איי ג'ו: סוגרים חשבון", "איש נובמבר", "נקודת פריצה" ו"הסרבן".

## ביוגרפיה
ברייסי נולד בסידני, ניו סאות' ויילס באוסטרליה. הוא למד בתיכון מכללת סקוטס בסידני וסיים את לימודיו בשנת 2007.

## קריירה
בשנת 2009 קיבל את תפקידו הראשון בתור טריי פאלמר באופרת הסבון האוסטרלית הוותיקה "קרוב רחוק".

בשנת 2011 הופיע בתור ריילי בסרט "מונטה קרלו", המבוסס על ספר מאת ג'ולס באס.

בשנת 2013 הוא שיחק את מפקד ארגון הקוברה בסרט "ג'י איי ג'ו: סוגרים חשבון" בבימויו של ג'ון מ. צ'ו ואשר מבוסס על הזיכיון של חברת הסברו "ג'י. איי.ג'ו", שהוא מחליף את ג'וזף גורדון-לוויט מהסרט הראשון.

בשנת 2014 שיחק בתפקידים ראשיים במותחן הריגול "איש נובמבר" ובדרמה הרומנטית "הטוב שבי" בבימויו של מייקל הופמן, שהתבסס על רומן באותו שם מאת ניקולס ספארקס.

בשנת 2015 הוא כיכב בסרט "נקודת פריצה", כסוכן ה-FBI, ג'וני יוטה, בגרסה המחודשת של הסרט משנת 1991.

בשנת 2016 שיחק בסרט המלחמה של מל גיבסון "הסרבן", אשר מבוסס על סיפורו האמיתי של החובש הפציפיסט דזמונד דוס, שמסרב לצאת למלחמה עם נשק מכל סוג שהוא. הסרט היה מועמד לשישה פרסים בטקס פרסי אוסקר ה-89, בהם פרס אוסקר לסרט הטוב ביותר.

בשנת 2019 כיכב בסרט המלחמה האוסטרלי "*Danger Close: The Battle of Long Tan" בבימויו של [[קריב סטנדרס]], המתרחש ב[[מלחמת וייטנאם]], אודות* 108 חיילים אוסטרלים וניו זילנדים צעירים וחסרי ניסיון אשר נלחמים על חייהם נגד 2500 חיילים צפון וייטנאמיים.

בשנת 2020 כיכב לצדה של אמה רוברטס בקומדיה הרומנטית "הולידייט" בתור ג'קסון, שחקן גולף צעיר, שנתקע בחגים ללא דייט. בהמשך השנה שיחק במיני-סדרה "שריפות קטנות בכל מקום" ברשת הולו, ומבוססת על הספר באותו שם מאת סלסט אנג.

בשנת 2022 הצטלם לסרט הביוגרפי "אלביס" בבימויו של באז לורמן, המתעד את סיפור חייו והקריירה של כוכב הרוקנרול אלביס פרסלי. ברייסי מגלם בסרט את האמרגן ג'רי שילינג (אנ'); הסרט אשר עתיד לצאת לאקרנים במהלך יוני 2022.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1989
ספאץ (אי)

**האי ספאץ** (באנגלית: **Spaatz Island**) הוא אי גדול מכוסה קרח למול חוף אינגליש (אחד מחופי ארץ פאלמר), ממערב לחצי האי האנטארקטי שבאנטארקטיקה.

האי ממוקם מדרום לאי אלכסנדר וממערב לבסיסו של חצי האי האנטארקטי.

האי ממוקם 48 קילומטרים ממזרח לאי סמיילי.

אורכו של האי 80 קילומטרים; ורוחבו 40 קילומטרים.

צידו הצפוני של האי מהווה את הגדה הדרומית של פתח רון.

שאר חלקי האי מוקפים על ידי מדף הקרח סטיינג' המכסה את מפרצון סטיינג' ואת מפרץ ג'ורג' השישי.

שיא גובהו של האי 266 מטרים מעל פני הים.

## היסטוריה
### גילוי ומיפוי האי

פין רון וקארל אקלנד מהשירות האנטארקטי של ארצות הברית, נסעו במזחלת לאורך חופו הצפוני של האי בדצמבר 1940.

האי צולם מהאוויר לראשונה, ב-23 בדצמבר 1946 על ידי משלחת החקר האנטארקטית רון, שנערכה בפיקודו של פין רון, בעונת המחקר (הקיץ האנטארקטי) 1947–1948, ומופה לראשונה (באופן גס) בהתבסס על תצלומי אוויר אלה.

האי צולם בשנית על ידי צי ארצות הברית בעונת המחקר (הקיץ האנטארקטי) 1965–1966. האי מופה בדיוק רב יותר בהתבסס על תצלומי אוויר אלה, על ידי הסקר הגאולוגי של ארצות הברית.

במסגרת מיפוי זה התברר כי מדובר באי ולא בחצי אי.

### מקור השם

רון נתן לאי את שמו.

האי נקרא על שמו של גנרל קרל ספאץ, ראש המטה הראשון של חיל האוויר האמריקאי, אשר סייע במתן מטוס לשימוש משלחת החקר האנטארקטית רון.

## קישורים חיצוניים
* האי ספאץ באתר הסקר הגאולוגי של ארצות הברית
* האי ספאץ באתר הגאזט האנטארקטי של ממשלת אוסטרליה
* האי ספאץ באתר הגאזט האנטארקטי המשווה SCAR של ממשלת אוסטרליה
* האי ספאץ באתר marineregions
* תצלום לוויין של אזור האי ספאץ
* מפת אזור האי ספאץ
* נתוני זריחת/שקיעת שמש/ירח עדכניים עבור האי ספאץ
* מזג אוויר נוכחי עדכני באי ספאץ
** תחזית מזג אוויר עדכנית ארוכת טווח עבור האי ספאץ
** סטטיסטיקות מזג אוויר ונתוני מזג אוויר היסטוריים עבור האי ספאץ

## הערות שוליים

קטגוריה:ארץ פאלמר: איים